Kvalifikácia na Majstrovstvá Európy v basketbale žien 1993 bola kvalifikácia pre účasť na Majstrovstvách Európy 1993 v basketbale žien, organizovaná Európskou basketbalovou federáciou (FIBA Europe). Zúčastnilo sa jej 21 európskych štátov, ktoré súťažili o 4 postupové miesta na záverečný turnaj v dvoch predkvalifikačných a dvoch kvalifikačných skupinách. Nováčikom kvalifikácie bol iba Cyprus. Kvalifikácia prebiehala od 6. mája 1991 do 17. mája 1992.